**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**Челядьлысь дзоньвидзалун бурмöдан кампания нуöдöм кузя мероприятиеяс вылö меставывса бюджетъяслы 2010 воын Коми Республикаса республиканскöй бюджетысь субсидияяс сетöм йылысь**

«2010 во вылö Коми Республикаса республиканскöй сьöмкуд йылысь» Коми Республикаса Оланпас збыльмöдöм могысь да «Рöскод софинансируйтан республиканскöй фонд йылысь» Коми Республикаса Оланпас серти Коми Республикаса Правительство шуис:

Вынсьöдны:

1)Челядьлысь дзоньвидзалун бурмöдан кампания нуöдöм кузя мероприятиеяс вылö меставывса бюджетъяслы 2010 воын Коми Республикаса республиканскöй бюджетысь субсидияяс сетан правилöяс 1 №-а содтöдын индöм серти;

2) Челядьлысь дзоньвидзалун бурмöдан кампания нуöдöм кузя мероприятиеяс вылö меставывса бюджетъяслы 2010 воын Коми Республикаса республиканскöй бюджетысь субсидияяс юклöм 2 №-а содтöдын индöм серти.

2. Коми Республикаса йöзöс велöдан министерстволы:

1) сетны субсидияяс меставывса асвеськöдлан органъяскöд кырымалöм сёрнитчöмъяс подув вылын;

2) лöсьöдны меставывса асвеськöдлан органъяскöд субсидияяс сетöм йылысь сёрнитчöм форма.

3. Тайö шуöмсö олöмö пöртöм бöрся видзöдны Коми Республикаса Юралысьöс вежысь К.Ю. Ромадановлы.

4. Тайö шуöмыс вынсялö 2010 во тöвшöр тöлысь 1 лунсянь.

Коми Республикаса Юралысь В. Торлопов

Сыктывкар

2009 вося öшым тöлысь 23 лун

401 №

ВЫНСЬÖДÖМА

Коми Республикаса Правительстволöн

2009 во öшым тöлысь 23 лунся 401 №-а шуöмöн

(1 №-а содтöд)

Челядьлысь дзоньвидзалун бурмöдан кампания нуöдöм кузя мероприятиеяс вылö меставывса бюджетъяслы 2010 воын Коми Республикаса республиканскöй бюджетысь субсидияяс сетан

**ПРАВИЛÖЯС**

1. Тайö Правилöясыс урчитöны Челядьлысь дзоньвидзалун бурмöдан кампания нуöдöм кузя мероприятиеяс вылö меставывса бюджетъяслы 2010 воын Коми Республикаса республиканскöй бюджетысь субсидияяс сетан правилöяс (водзö – субсидияяс).

2. Субсидияяс сетсьöны муниципальнöй районъясса (кар кытшъясса) бюджетъяслы меставывса асвеськöдлан органъяс да Коми Республикаса йöзöс велöдан министерство костын кырымалöм сёрнитчöм серти «Рöскод софинансируйтан республиканскöй фонд йылысь» Коми Республикаса Оланпасöн индöм условиеяс вылын (водзö – сёрнитчöмъяс).

3. Муниципальнöй районъясса (кар кытшъясса) бюджетъяслы субсидияяс вуджöдсьöны 2010 во вылö Коми Республикаса республиканскöй бюджетлöн своднöй бюджетнöй роспись серти да 2010 во вылö Коми Республикаса республиканскöй бюджетлöн кассöвöй план серти бюджет обязательствояслöн лимит да сiйö сьöм мында, мыйта урчитöма Коми Республикаса йöзöс велöдан министерствоöн субсидияяс мынтöм вылö тайö шуöмöн вынсьöдöм юклöм серти.

4. 2010 во вылö Коми Республикаса республиканскöй бюджетысь субсидияяссö вуджöдö Коми Республикаса йöзöс велöдан министерство муниципальнöй районъясса (кар кытшъясса) бюджетъяслöн тшöт весьтö да (либö) меставывса асвеськöдлан органъясöн небюджетнöй источникъясысь босьтöм сьöм тшöт весьтö (водзö – небюджетнöй сьöм) индöм рöскодсö финасируйтöм бöрын вöчöм рöскод йылысь юöръяс подув вылын, кутшöмъясöс меставывса асвеськöдлан органъяс сетöны Коми Республикаса йöзöс велöдан министерствоö.

Торъя случайяс дырйи, кор артмöны муниципальнöй юкöнъяслысь бюджетъяс збыльмöдiгöн недыр кадся кассöвöй орöмъяс, муниципальнöй районъясса (кар кытшъясса) бюджетъяслы 2010 во вылö Коми Республикаса республиканскöй бюджетысь субсидияяссö вуджöдöны муниципальнöй районъясса (кар кытшъясса) бюджетъясысь да (либö) небюджетнöй сьöм тшöт весьтö индöм рöскодсö финансируйттöдз сэк, кор меставывса асвеськöдлан органъяс сетöны Коми Республикаса йöзöс велöдан министерствоö муниципальнöй районса (кар кытшса) бюджет да (либö) небюджетнöй сьöм тшöт весьтö челядьлысь дзоньвидзалун бурмöдан кампания нуöдöм кузя мероприятиеяс 2010 вося моз тöлысь 31 лунöдз финансируйтöм йылысь обязательствояс.

5. Субсидияяссö индöм ногöн вуджöдö Коми Республикаса йöзöс велöдан министерство Коми Республикаса йöзöс велöдан министерстволöн лицевöй тшöт вылысь, мый восьтöма Коми Республикаса сьöм овмöс министерствоын «Россия Федерацияса бюджетнöй система тшупöдъяс костын Федеральнöй казначейство органъясöн юклöм чöжöс» 40101 балансöвöй тшöт вылö, мый восьтöма Коми Республикаын Федеральнöй казначействолöн веськöдланiнлы сёрнитчöмъясын урчитöм кадколастъясö.

Субсидияяссö пасйöма Россия Федерацияса бюджетнöй классификациялöн лöсялана код серти муниципальнöй районъясса (кар кытшъясса) бюджетъяслöн чöжöсъясын.

6. Субсидия сьöм лоö торъя могаöн да мöд могъяс вылö видзнысö найöс оз позь.

Абу торъя могъяс вылö субсидия сьöмсö видзöм вöсна вермасны примитны законодательство серти Россия Федерацияса бюджетнöй законодательство торкöмысь мырдöн тшöктан мераяс.

ВЫНСЬÖДÖМА

Коми Республикаса Правительстволöн

2009 во öшым тöлысь 23 лунся 401 №-а шуöмöн

(2 №-а содтöд)

Челядьлысь дзоньвидзалун бурмöдан кампания нуöдöм кузя мероприятиеяс вылö меставывса бюджетъяслы 2010 воын Коми Республикаса республиканскöй бюджетысь субсидияяс

**ЮКЛÖМ**

|  |  |  |
| --- | --- | --- |
| Д/в № | Муниципальнöй юкöн | Мында,  сюрс шайт |
| 1. | «Воркута» кар кытш | 2467 |
| 2. | «Инта» кар кытш | 989 |
| 3. | «Сыктывкар» кар кытш | 5650,7 |
| 4. | «Усинск» кар кытш | 1028 |
| 5. | «Ухта» кар кытш | 2198 |
| 6. | «Вуктыл» муниципальнöй район | 369 |
| 7. | «Изьва» муниципальнöй район | 1497 |
| 8. | «Княжпогост» муниципальнöй район | 531 |
| 9. | «Койгорт» муниципальнöй район | 508 |
| 10. | «Кöрткерöс» муниципальнöй район | 1410 |
| 11. | «Печора» муниципальнöй район | 1363 |
| 12. | «Луздор» муниципальнöй район | 1403 |
| 13. | «Сосногорск» муниципальнöй район | 792 |
| 14. | «Сыктывдiн» муниципальнöй район | 771 |
| 15. | «Сыктыв» муниципальнöй район | 712 |
| 16. | «Мылдiн» муниципальнöй район | 555 |
| 17. | «Удора» муниципальнöй район | 773 |
| 18. | «Емдiн» муниципальнöй район | 639 |
| 19. | «Кулöмдiн» муниципальнöй район | 1871 |
| 20. | «Чилимдiн» муниципальнöй район | 1159 |
|  | Ставыс | 26685,7 |

Исакова 5 424 пас